اسلام آباد (اے پی پی) بنجائی وزیر حوالکاری و شینکاری سینیٹر شبلی فراز پارینے کہ بہادر و غیرتی قبائلی الس ءِ مسکوہی فاٹا ٹی جمہوری عمل نا اسہ سال انا پورو مننگ آ مبارکبادی پیش کیک، تدوک آ سال دادے آ محب وطن قبائلی الس ءِ اوفتا بے مٹ قربانی و استقامت نا بھرم وونٹ انا حق انا دروشم اٹ ملاسس۔ دوشنبے نادے آ تینا ٹویٹ اٹی بنجائی وزیر حوالکاری سینیٹر شبلی فراز پارے کہ بروک آ وخت اٹی اوفتے پین خوشی، خوشخبری و شونداری ملک، قبائلی الس وزیراعظم عمران خان نا است انا خڑک ءِ ، ہموجاگہ نا شونداری و اوفتے واکدار کننگ اونا پکا عزمءِ۔ اوپارے کہ قبائلی الس ءِ وکیل، دلیل و اپیل نا حق ملنگ بدلی اسے، مرکزی جمہوری دنگ اٹ اوفتا اوار مننگ پوسکن آ سوگو و شونہال پاکستان نا نشانیءِ۔
